Практыкаванне 24

**Ф ф**

Намалюйце твары з адпаведным выразам:

|  |  |
| --- | --- |
| Шчасце | Крыўда |
| Сорам | Роспач |
| Злосць | Захапленне |

Перакладзі на беларускую гэтыя імёны:

Филипп - \_\_\_\_\_\_\_\_\_\_\_\_\_\_\_\_\_\_ Фёдор - \_\_\_\_\_\_\_\_\_\_\_\_\_\_\_\_\_\_\_\_\_

Федора - \_\_\_\_\_\_\_\_\_\_\_\_\_\_\_\_\_\_ Филимон - \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| *Пашукай і выкрэслі ўсе літары Ў. Колькі іх?* | ВОЎК-МУЗЫКА  Воўк на поўню ўночы выў,  Спеў разносіўся наўкол.  Паляўнічы стрэліў быў -  Не патрапіў. Воўк сышоў,  Далучыўся да сяброў  І спяваў на поўню зноў. |

**Чаму ў нашай мове літара І з лацінскага алфавіта.**

**Як набраў Вялікі князь Абэцэдар сабе дружыну, то прыйшла туды літара И разам з братам Й. Яны былі з мясцовых, працавітыя ды сціплыя. Ды няўдала склалася ў И служба: звіхнула ў паходзе нагу. Пакінулі И дома лячыцца, а дружына ў іншы паход пайшла. І вось прыбілася да княжай дружыны літара І, лацінскага паходжання. Князь і рады: такая літара спрытная! Незаўважная, тонкая, а яшчэ і кропачку мае, якой пры зручным выпадку кінуць можа ў ворага, як каменем! Баявая літара!**

**Вярнулася княскае войска дахаты, і літара І з імі. А там літара И сустракае, акрыяла, ад’елася, гатовая на службу вяртацца. І пачалася блытаніна! Князь кліча І, а з’яўляецца И. І наадварот. Імёны ў іх аднолькавыя! А ў войску блытаніна недапушчальная, бо тады загады камандзіра не выконваюцца як належыць. Вось і вырашыў князь абедзве літары звольніць. Каб парадак не парушаўся. Але тут літары папрасілі дазволіць ім барукацца. Маўляў, хто пераможа, таму і заставацца на службе. Счапіліся І ды И, тузаюць адна адну. Стала літара И перамагаць. Вядома, у баруканні хто цяжэйшы, той і дужэйшы. Як ні спадзявалася на свой спрыт І, але адчула: вось-вось заламае яе И, не раўнуючы як той мядзведзь бярозку. Схапіла тады І сваю кропачку – і як трэсне літару И проста ў лоб! Ажно звон пайшоў. Закрычэла літара И не сваім голасам: Ы-Ы-Ы! І пабегла прэч. А літара І ў дружыне засталася.**

**Спачатку іншыя літары коса на яе пазіралі, а потым даравалі. І толькі брат Й дасюль дараваць ёй не можа: стараецца побач не стаяць, а сам час ад часу, пакуль І спіць пасля варты, імкнецца на яе месца стаць: заЙграць, паЙсці.**

**А літара И залячыла лоб дый пайшла ў войска да суседняга князя. А каб ганьбу яе не згадалі, стала звацца Ы. *(А ты ведаеш мову, дзе літара И абазначае гук Ы?)***